Andalusiya osmonidan ulkan olovli kurra uchib o‘tdi

Andalusiya osmonidan (Ispaniya janubi) ulkan olovli kurra o‘tib ketdi. Bu haqda, Europe Presse’ga asoslanib, “TASS” xabar bermoqda.

Beshta astronomik observatoriya ushbu hodisani Granada va Xaen provinsiyalarida 11-dekabr kuni mahalliy vaqt bilan soat 22:25 da qayd etdi. Samo jismining tezligi taxminan 72 ming kilometr/soatni tashkil qildi. Voqeani Ispaniyaning turli burchaklaridan kuzatish mumkin bo‘ldi.

Uelva universiteti professori Xose Mariya Madiyedoning so‘zlariga qaraganda, olovli kurra ulkan hajmga ega bo‘lib, u atmosferadan o‘tib olgan bo‘lishi mumkin. Jismning bir qismi Yerga meteorit sifatida tushgani taxmin qilinmoqda.